Cuneiform Tablet Kt 92/k 334 (AKT 11a 67)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma da-da-a-ma a-dí ša ta-áš-pu-ra-ni um-ma a-ta-ma AN.NA ša a-na en-na-nim i-ku-pì-a i-na a-lim{ki} ip-qí-du-ni ù na-áš-pè-er-tám lu ša ki-ma i-a-tí lu ša i-ku-pì-a en-na-nam e-ri-iš-ma li-ta-ma-sí-ma ù té-er-ta-kà li-li-kam en-na-nam áš-al-ma um-ma a-na-ku-ma mì-ma na-áš-pè-er-tám ša ša-zu-uz-tim ša šu-IŠTAR lu ša i-ku-pì-a na-áš-a-tí um-ma en-na-num-ma mì-ma na-áš-pè-er-tám ša ša-zu-uz-tim ša šu-IŠTAR ù i-ku-pì-a ú-lá na-áš-a-ku 1 GÚ 24 ma-na AN.NA i-na pá-ni ku-nu-ki šu-mì šu-IŠTAR ù-du-ú na-áš-a-ku ki-ma KÙ.BABBAR lá i-ba-ší-ú AN.NA lá al-qé-ma a-na KÙ.BABBAR lá ú-ta-e-er KÙ.BABBAR i-ma-qú-tám-ma AN.NA a-na ší-mì-im a-dá-ma a ma-lá té-er-tí-kà e-pá-áš 2 ma-na KÙ.BABBAR ša KI ku-ra-ra a-na ṣé-ri-a a-na ú-ṭá-tim ša-a-mì-im tù-šé-bi₄-lá-ni DUMU.SAL pu-šu-ke-en₆ É-et-kà ta-ak-nu-uk-ma ù i-a-tí a-na KÁ DINGIR-lim tù-šé-ri-da-ni-ma KÙ.BABBAR áš-qú-ul-ší-im i-na ṭup-pí-im ša a-lim{ki} iš-tù u₄-mì-im ša KÙ.BABBAR ta-áš-qú-lu-ni KÙ.BABBAR a-na ṣí-ib-tim i-lá-ak ù a-na-ku iš-tù u₄-mì-im ša KÙ.BABBAR áš-qú-lu-ni KÙ.BABBAR-pí a-na ṣí-ib-tim i-lá-ak DUMU PUZUR₄-ša-DU a-na a-lim{ki} i-ta-lá-ak a-ša-me-ma i-na a-lim{ki} ša-tum ša-na-at ù té-er-tí a-na a-lim{ki} a-na ṣé-er ša ki-ma i-a-tí i-ta-lá-ak um-ma a-na-ku-ma 2 ma-na KÙ.BABBAR ù ṣí-ba-sú li-qé-a-ma ú-ṭá-ta-am ša-ma-ma i-na É-be-tim šu-up-kà ù ma-lá ú-ṭá-tám ta-ša-pá-kà-ni té-er-ta-ku-nu a-na ṣé-ri-a li-li-kam 0.25 GÍN a-mu-tám a-mur-a-šùr DUMU a-ḫu-ni a-<gap> <gap> lá <gap>-bi <big_gap> lu ku tí-ni <gap> na a-ni-ki ša tù-šé-bi-lá-ni a-na a-li-ki-im dí-ma lu-ub-lam a-na-kam a-na DUMU ḫa-du-nim pì-i a-dí-ma e-ta-na-ri-ša-ni a-bi₄ a-ta a pá-ni-im-ma a-li-ki-im dí-ma lu-ub-lam